Taekwondo
Taekwondo ehk tae kwon do on Korea võitluskunst, mille lõi 11. aprillil 1955 Lõuna-Korea armee kindral Choi Hong Hi; samast aastast pärineb ka nimetus. Maailma Taekwondo Föderatsioon (WTF) asutati 28. mail 1973. aastal. Praeguseks on WTF-i liikmeks saanud 205 riiki. Ajaloo jooksul on seda nimetatud ka taekyon'iks ja subak'iks, kuigi subak (手搏) tähistab mis tahes iidset Koreast pärit paljakäsi võitluskunsti. Subak on teistsugune võitlusstiil kui kaasaegne võitluskunst Soo Bahk Do, mis kasutab sama hääldust, kuid on erineva kirjapildiga.